पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना की दूसरी लहर में संक्रमण जिले में बेकाबू होता जा रहा है। बीते एक माह में हुई जांच में 11814 लाेग काेराेना पाॅजिटिव निकले हैं। दूसरी लहर में कोरोना की तेज रफ्तार का अंदाजा इसी से लगाया जा सकता है कि पिछले साल से इस साल 3 अप्रैल तक एक वर्ष में जिले में कुल 11685 लोग काेराेना संक्रमित हुए थे। जबकि, इससे ज्यादा संख्या में 11814 संक्रमित बीते एक माह में ही मिल गए हैं।
मंगलवार को 539 पॉजिटिव मिले। एसकेएमसीएच में 12 और ग्लोकल, श्री हॉस्पिटल, प्रसाद हॉस्पिटल, वैशाली कोविड केयर में 1-1 मरीज की मौत हुई। मंगलवार को 393 मरीज स्वस्थ हुए। जिले में अब संक्रमितों की संख्या 23499 पहुंच गई है, जबकि एक्टिव केस 5738 हैं। दूसरी तरफ कोरोना से मौत के आंकड़े में भी भारी वृद्धि हुई है। जिले के औसतन 20 लोगों की मौत प्रत्येक दिन हो रही है। एक इस प्रकार मौत का आंकड़ा एक साल की अपेक्षा एक माह में ही दाेगुना हो गया है। जिले में मौत का आंकड़ा 264 पर पहुंच गया है।
हालांकि, सरकारी आंकड़ा पिछले साल से लेकर अब तक कुल 203 मौत ही बता रहा है। संक्रमण की रफ्तार पिछले 15-17 दिनों में काफी तेजी से बढ़ी है। 14 अप्रैल से पहले प्रतिदिन जांच में नए संक्रमित 300 से नीचे 225-250 के बीच मिल रहे थे। पहली बार 14 अप्रैल को यह 300 के पार 340 हुआ।
16 अप्रैल को तो नए संक्रमित 500 को पार गए। 22 अप्रैल को ताे 670 नए संक्रमित मिले, जाे अब तक का जिले में एक दिन में सर्वाधिक है। अब भी संक्रमित मिलने की रफ्तार प्रतिदिन अाैसतन 500 से ऊपर ही है। फिर भी लोग नहीं चेत रहे हैं। मंगलवार काे भी भीड़ देखी गई। काफी संख्या में लाेग बगैर मास्क के थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn